Након ослобођења Косова од Немаца, у децембру 1944. у већем делу Косова дошло је до масовне побуне Албанаца (тзв. балистичка побуна), који нису желели да поново потпадну под југословенску односно комунистичку власт. Главно жариште тога устанка било је у Дреници. Врховни штаб НОВ и ПОЈ послао је око 30.000 војника ЈНА ради гушења устанка. Најтеже борбе су вођене у Дреници, а затим у Урошевцу, Гњилану и Косовској Митровици. У току борби долазило је до одмазди над становништвом које је подржавало устанак. Дана 8. фебруара 1945. године је заведена Војна управа на Косову и Метохији. Овим мерама је тек у марту 1945. сломљен главни отпор албанских побуњеника. У сламању побуне су учествовале и две бригаде Народноослободилачке војске Албаније.

Животопис Малвине Трифковић, штампан и под наловом Малвина: животопис Малвине Трифковић, кратки је роман српског, хрватског и црногорског књижевника Мирка Ковача, објављен 1971. У њему се приповеда о Српкињи Малвини Трифковић која изазива бес своје породице удавши се за Хрвата Томислава Павчића, да би потом изазвала нови талас негодовања упустивши се у лезбијску везу са својом заовом Катарином. Роман је написан у облику шеснаест различитих текстова, исписаних у форми документарних облика, попут писма, тестамента, записника, итд, из којих је читалац позван да реконструише Малвинину биографију. Текст је пропраћен са неколико фотографија.

1999. ГОДИНА XXXV Сусрети Јоаким Вујић у Пироту – представа Копље: Награда за неговање сценског језика и за ликовност представе: Народно позориште Ужице Награде: II награда за најбољу представу у целини Награда за режију: Даријан Михаиловић Награда за глуму: Игор Боројевић за улогу Дадаре; Специјална награда за глуму: Томиславу Трифуновићу за улогу Матије; Награда за костимографију: Снежана Ковачевић 20. Свечаности „Љубиша Јовановић“ у Шапцу – представа Како засмејати господара Плакета за глуму: Слободану Љубичићу за улогу Јоакима Вујића.

Елба (латински: Ilva) је италијанско острво у Тиренском мору. Припада регији Тоскани и округу Ливорно, а налази се 20 км од обале. То је највеће острво у Тосканском архипелагу и треће по величини италијанско острво после Сицилије и Сардиније. Заједно с осталим острвима у том архипелагу део је НП Тоскански архипелаг Parco nazionale Arcipelago Toscano. Око 50 км западно од острва налази се француско острво Корзика.

Ердберг се убраја у једно од најстаријих насеља на простору Беча. Први пут документовано је поменут у 12. вијеку као Ертпурх ""Ertpurch"". Тако се и изводи данашње име, Erpurch, Erdburg, Erdberg. Име потиче од једног одбрамбеног кружног зида, саграђеног највјероватније у раном средњем вијеку. Зид се налазио у предјелу данашње Ердберг улице (Erdbergerstraße), Трга кардинала Нагела (Kardinal-Nagl-Platz), Хајнбургер улице (Hainburger Straße) и Шлахтхаус улице (Schlachthausgasse). Погрешно је вјеровање да је име Ердберг настало ради јагоде (Erdbeere), која се налази на грбу овога дијела Беча.